Diari Oficial de la Generalitat Valenciana


Sumari del DOGV 9441, del 04-10-2022 (2022/8482)

Informació publica d'informe ambiental i territorial estratègic favorable, en el procediment simplificat d'avaluació ambiental i territorial estratègica, del Projecte d'estudi de detall per a la remodelació de volums en l'illa urbana situada entre l'avinguda de Barcelona 92, el carrer d'Albaida, el viari P-RV-3 i zona verda, en el sector Parc central 3.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9441

Data del DOGV
:   04-10-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/8482


Data del document
:   19-09-2022

Organisme emissor
:   Ajuntament de Torrent

Tipus de document
:   Anunci

Descriptors 

:   * Torrent
    * administració local
    * pla d'urbanisme

Informació publica d'informe ambiental i territorial estratègic favorable, en el procediment simplificat d'avaluació ambiental i territorial estratègica, del Projecte d'estudi de detall per a la remodelació de volums en l'illa urbana situada entre l'avinguda de Barcelona 92, el carrer d'Albaida, el viari P-RV-3 i zona verda, en el sector Parc central 3. [2022/8482]  
En data 13 de setembre de 2022, la regidora delegada d'Àrea de Gestió de la Ciutat i Seguretat ha emés el Decret núm. 3536/2022 que diu literalment:  
  
«Assumpte: avaluació ambiental territorial i estratègica del projecte d'estudi de detall per a la remodelació de volums en unitat urbana de Parc Central 3  
  
Planejament actual, objecte i àmbit de la modificació  
El planejament vigent es va establir a l'homologació i Pla parcial del sector Parc Central 3, el quals van ser aprovats el 9 de maig de 2007 per la conselleria competent en territori.  
La justificació d'aquest projecte rau en el fet que la configuració actual del bloc E4 prevista al Pla parcial vigent presenta dificultats per al compliment del DB-SI (intervenció de bombers) per la qual cosa es considera tècnicament necessària la remodelació dels volums. Es tracta d'una modificació que afecta a l'ordenació detallada.  
  
  
Alternatives i justificació  
Al document inicial estratègic presentat es plantegen, a més de l'alternativa 0, consistent en mantindré l'ordenació actual, dos alternatives més, consistents la primera en la supressió del bloc E4 i la distribució de l'edificabilitat corresponent entre tots els restants blocs de l'illa, i la segona distribuint l'edificabilitat del bloc E4 que es suprimeix, en els blocs E2 i E6  
Al document d'inici es justifica la conveniència de l'alternativa 2 escollida per suposar una «adequació conceptual i diversa del espai construït», singularitzant l'actuació com a fita urbana que garanteix una relació d'escala progressiva entre els blocs del pla parcial i els ja executats en Parc Central.  
  
Consultes realitzades  
D'acord amb l'informe emès per la cap de Servei Jurídic Administratiu de l'Àrea de Territori i Ciutat de data 8 d'abril de 2022, el projecte s'ha sotmès a avaluació ambiental i territorial estratègica simplificada i s'han realitzat consultes, mitjançant providències de 13 d'abril de 2022, a les Seccions de Medi Ambient i Planejament per tal de determinar els possibles efectes del projecte en el medi ambient i el territori.  
  
Com a conseqüència de les consultes, s'han emès informes per la Secció de Medi Ambient i per la Secció de Planejament el 21 i 22 d'abril respectivament.  
També, d'acord amb el que es proposava l'informe jurídic, mitjançant ofici de 13 d'abril de 2022, s'ha efectuat consulta pel termini de 30 dies als propietaris de parcel·les cadastrals de l'illa urbana a la qual afecta la proposta d'estudi de detall. No s'ha presentat cap al·legació al respecte.  
No s'han realitzat consultes a altres administracions - mes enllà de la sol·licitud de l'informe a la Direcció General d'Aviació Civil de 21 de gener de 2022, el qual es preceptiu per a l'aprovació de l'estudi de detall- perquè segons els esmentats informes emesos, la modificació de planejament projectada no te efectes sobre altres elements, la competència dels quals corresponga a altres administracions, diferents de la servitud aeronàutica.  
  
Identificació i valoració dels possibles efectes en el medi ambient.  
  
La Secció de Medi Ambient indica en el seu informes que la proposta d'estudi de detall no té efectes significatius en el medi ambient i en concret que:  
- No produeix increment significatiu en el consum de recursos.  
- No suposa afecció sobre elements significatius del patrimoni natural.  
- No produeix afeccions significatives en biodiversitat, geodiversitat, fauna, flora, sòl aire, soroll o factors climàtics.  
La Secció de Planejament assenyala que la proposta de planejament:  
- No te incidència en el model territorial vigent, atès que no es modifica l'ordenació estructural.  
- No produeix afeccions significatives en el paisatge.  
- No es preveu que de l'aplicació del projecte es deriven o executen projectes ni activitats subjectes a avaluació d'impacte ambiental, ni influeix en altres plans o programes.  
- No afecta a elements de patrimoni cultural.   
- S'ajusta a les directrius de l'Estratègia Territorial de la Comunitat Valenciana.  
  
Consideracions jurídiques  
Primera. L'avaluació ambiental estratègica és procedent amb els articles 22 del text refós de la Llei de sòl i rehabilitació urbana aprovat per Reial decret legislatiu 7/2015, de 30 d'octubre, 6 de la Llei 21/2013, de 9 de desembre, d'avaluació ambiental i 46 del text refós de la Llei d'ordenació del territori, urbanisme i paisatge de la Comunitat Valenciana aprovat per Decret legislatiu 1/2021 de 18 de juny.  
  
Segona. L'òrgan ambiental i territorial competent per a realitzar l'avaluació és en aquest cas l'Ajuntament, donat que així es va determinar per la Direcció General del Medi Natural i Avaluació Ambiental de 24 de març de 2022, al tractar-se de la reordenació volumètrica en una unitat urbana i això de conformitat amb el que assenyala l'article 49.2 del text refós de la Llei 5/2014 d'ordenació del territori, urbanisme i paisatge.  
L'atribució de la funció de resoldre l'avaluació correspondria a l'alcalde en virtut de la competència residual que li atorga l'article 124.4.ñ de la Llei de bases de règim local, si be les competències en matèria d'urbanisme es troben delegades pel Decret núm. 2667/2019 en la tinent d'alcalde de l'Àrea de Gestió de la Ciutat i Seguretat.  
  
Tercera. S'ha seguit la tramitació prevista als articles 52 i següents del text refós de la Llei d'ordenació del territori, urbanisme i paisatge de la Comunitat Valenciana.  
  
Per tant, vistos els pronunciaments efectuats, i de conformitat amb l'informe de la cap del Servei Jurídic Administratiu de l'Àrea de Territori i Ciutat de 5 de setembre de 2022, dispose:  
  
Primer  
Emetre informe ambiental i territorial estratègic favorable, en el procediment simplificat d'avaluació ambiental i territorial estratègica, del projecte d'estudi de detall per a la remodelació de volums en l'illa urbana situada entre l'avinguda Barcelona 92, el carrer Albaida, el viari P-RV-3 i zona verda, al Sector Parc Central 3 de Torrent, redactat pels serveis tècnics municipals, d'acord amb els criteris de l'annex VIII del TRLOTUP, per no tindre efectes significatius sobre el medi ambient, tenint en compte que ha de respectar la legislació vigent referent a les servituds aeronàutiques perquè l'àmbit està inclòs en la zona de servitud aeronàutica legal de l'Aeroport de València  
  
  
Segon  
Publicar aquesta resolució al Diari Oficial de la Generalitat Valenciana i donar compte al Ple.»  
  
Torrent, 19 de setembre de 2022.- La tinent d'alcalde delegada de l'Àrea de Gestió de la Ciutat i Seguretat: Inmaculada Amat Martínez.